SARL-NUUS - SONDAG 24 JANUARIE 2010 


U luister na ZS6SRL, die amptelike radiostasie van die Suid-Afrikaanse Radi- 
oliga, die nasionale vereniging vir amateurradio in Suid-Afrika, met `n nuusbul- 
letin wat elke Sondag om 08:15 SAT in Afrikaans en om 08:30 SAT in Engels 
uitgesaai word. Oudio is ook beskikbaar via die web by www.sarl.org.za. Klik 
op 'ARMT' en volg die skakels soos aangedui. Vir oudio via Echolink, koppel 
met ZSOJPL-R. 


Hierdie en vorige bulletins kan van www.sarl.org.za afgelaai word en u kan ook 
daar inteken om toekomstige bulletins per e-pos te ontvang. 


U nuusleser is (naam en roepsein), op 145,725 MHz vanuit Pretoria, met her- 
leidings op 28,325; 14,235; 10,130; 7,066 en 3,695 MHz ESB, asook op 52,750, 
438,825 en 1 297 MHz FM in die Pretoria-gebied. (Ander nuuslesers verander 
soos toepaslik.) 


STIL SLEUTELS 
Dit is met leedwese dat die afsterwe van twee radioamateurs aangekondig word. 


Dwight West, AD7AGO, ex ZS6NT, se sleutel het op 25 Desember 2009 stil geraak. 
Ons betuig ons innige meegevoel met sy vrou Lyn, familie en vriende. 


Dave Ingram, KATWJ, het op Woensdag 20 Januarie n stil sleutel geword na 
komplikasies ingetree het na 'n ernstige hartaanval wat hy op 1 Januarie gehad 
het. Dave het die Ham Pride-artikels in Radio ZS geskryf. Ons betuig ons 
innige meegevoel met sy vrou Sandy, WBAOEËE, familie en vriende. 


(POUSE! 

In die nuus vandag; 

n CUBESAT VIR SUID-AFRIKA 

BAGAR-2010 UITGESTEL 

NOMINASIES INGEWAG VIR SARL-TOEKENNINGS 
NUWE SARL-KOMPETISIEKOMITEE 


U luister na ZS6SRL. Bly ingeskakel vir meer besonderhede oor hierdie en ander 
belangrike en interessante nuusitems. 


n CUBESAT VIR SUID-AFRIKA 


Die Kaapse Skiereiland Universiteit vir Tegnologie (CPUT) het onlangs die 
F7SATI nagraadse program in Satelliet ingenieurswese, wat `n wye veld van 
satellietkommunikasie en kragstelsels dek, in werking gestel. Die akademiese 
program is ontwikkel om studente van agtergrond te voorsien vir navorsing op 
hierdie terrein. 


F7SATI, die Frans-Suid-Afrikaanse Instituut vir Tegnologie wat fokus op Elek- 
troniese Ingenieurswese, Inligting- en Kommunikasietegnologie, fokus op drie 


besonderse areas. Twee word by die Tshwane Universiteit vir Tegnologie (TUT) 
aangebied Bemagtigde Omgewing en Kommunikasie), terwyl die derde een, 
Satellietstelselingenieurswese deur GPUT aangebied word. 


Die akademiese program word aangevul deur praktiese eksperimentering op n 
werklike satelliet. Studente sal n 3U-CubeSat bou. Die CubeSat-konsep het 
ontstaan uit n vennootskap tussen die Kaliforniese Polytechnigue Universiteit 
in San Luis Obispo en die Stanford Universiteit in Paulo Alto. Uit hul vennoot- 
skap het n gestandaardiseerde ruimteplatform ontwikkel vir akademiese satel- 
lietprojekte. Dit het intussen gegroei tot n internasionale vennootskap van oor 
die 40 institute wat Pico-satelliete met wetenskaplike loonvragte ontwikkel. n 
Standaard-CubeSat is n 10 cm kubus met n massa van tot 1 kg. 


Prof. Robert van Zyl, adjunkdirekteur van F/SATI, het tydens die opening 
van die nuwe satellietfasiliteit by GPUT se Bellville-kampus gesê studente sal 
n 3U-CubeSat bou wat bestaan uit drie standaard 10 x 10 cm-kubusse op- 
mekaargestapel. Die loonvragte sal n kamera, n papegaaiherhaler en n send- 
ontvanger bevat. In vennootskap met die Hermanus Magnetiese Observatorium 
sal n HF-baken ingesluit word om die HMO te help om hulle radar in Antarktika 
te kalibreer. n Nuwe tipe magnetometer is ook onder konstruksie. 


Prof. Van Zyl het voorts gesê dat CPUT bevoorreg is om n aansienlike finansiële 
bydrae te ontvang vanaf die Departement van Wetenskap en Tegnologie deur 
die Nasionale Navorsingsraad. Hy noem ook dat die horlosie nou begin tik om 
die projek te voltooi en n konsepmodel gereed te hê teen Oktober 2011, wanneer 
die Internasionale Sterrekundige Konferensie in Kaapstad gehou word. 


Afgevaardigdes wat die Radiotegnologie-in-Aksie-simposium van die SARL in 
Kaapstad later vanjaar bywoon, sal n geleentheid kry om dié fasiliteite te be- 
soek. 


BAGAR-2010 UITGESTEL 


BAGAR-2010, wat beplan was om later vanoggend vanaf die Worcester-lughawe 
gelanseer te word, is uitgestel as gevolg van verskille tussen die owerhede wat die 
lugruim beheer. Kaapstad-lugverkeerbeheer het toestemming vir die lansering 
teruggehou. 


SA-AMSAT en die BAGAR-span vra om verskoning aan al die radioamateurs 
wat beplan het om vanoggend deel te neem. n Nuwe datum sal bepaal word 
sodra die probleme opgelos is. 

STADIGE PAS NA 1 400 

Dit is n opdraande stryd vir die SARL om die teiken van 1 400 lede teen die 
einde van die maand te bereik. Op Vrydag het die ledetal op 1 340 gestaan, 60 
minder as die teiken. As u nognie hernu het nie, doen dit nou, of sluit aan vir 


slegs R200 tot die einde van Junie. Kontak Mariska Maandag by 011 675 2393 
of nog beter voltooi die vorm op die webtuiste by www.sarl.org.za. 


HET U VOORBEREI VIR DIE STRATEGIESE INDABA-OP-DIE-LUG? 


Vroeg in Maart sal die Raad van die SARL byeenkom vir n strategiese indaba 
en u het nou die geleentheid om die raadslede te verwittig oor wat u meen die 
fokus vir die volgende twee jaar moet wees. Neem deel aan die besprekings 
tydens die President se Net om 19:30 op Sondag 31 Januarie. 


As u nie by die President se Net kan aansluit nie, stuur u idees per e-pos aan 
armi@sarl.org.za en u voorstelle sal oor die lug gelees word. U kan dit ook faks 
aan 088 011 675 2793 voor Donderdagmiddag. 


SLEGS SES PLEKKE OOP VIR DIE DURBAN-TUISKONSTRUKSIEKURSUS 


Daar is slegs ses plekke oop vir die tuiskonstruksiekursus wat op Saterdag 6 
Februarie by die Universiteit van KwaZulu-Natal in Durban gehou word. Die 
koste is R300 vir SARL-lede en R700 vir nie-lede. As u nognie vir die Dur- 
bankursus bespreek het nie, doen dit nou. Die kursusfooi sluit n CD met pro- 
grammatuur vir kringdiagramme en komponentuitlegte met Windows in, asook 
n praktiese demonstrasie wat u kringdiagram sal omskakel na n eersteklas 
industriële projek. 


Die doel met die kursus is om die volgende vaardighede te ontwikkel: Hoe om 
oppervlakgemonteerde kwaliteit gedrukte stroombane te maak; Hoe om kom- 
ponente vir platvlakmontering te monteer; Hoe om industriële skermplate en 
naamplaatjies te maak. 


In Port Elizabeth word die kursus op 20 Februarie aangebied. 


As u bespreek het, gaan u besonderhede na by www.amateurradio.org.za/hcc2010.htm 
of volg die RTA-skakel vanaf www.sarl.org.za. As u wil bespreek, doen dit nou. 
Die vorm kan afgelaai word vanaf die tuiskonstruksiebladsy. 


NOMINASIES INGEWAG VIR SARL-TOEKENNINGS 


Die sluitingsdatum vir nominasies vir die volgende SARL-toekennings deur 
klubs en SARL-lede kom vinnig nader: 


Lewenslange Erelidmaatskap die SARL se hoogste toekenning; 


Die Willie Wilson Goue Wapen toegeken deur die Raad vir uitsonderlike en 
voortreflike diens aan die Liga; 


Die Jack Twine Toekenning toegeken aan amateurs wat in die opinie van hul 
mede-amateurs en die SARL-raad `n voorbeeld is van die uitstaande eienskappe 
wat `n radioamateur moet hê; 


Die Arthur Hemsley 2 m-trofee toegeken vir uitsonderlike prestasie op AMA- 
of soortgelyke troposferiese voortplanting; 


Die Barney Joel Trofee toegeken vir die beste prestasie op mobiele HF; 


Die Joseph White Muurplaat toegeken vir uitsonderlike prestasies op die 432 
MHZ-band; 


Die Bert Buckley 6 m-trofee toegeken vir individuele prestasie in die 6 m-band; 


Die ICOM Uitnemendheidstrofee toegeken aan `n amateur wat internasionale 
erkenning vir Suid-Afrika in die radioamateurdiens verkry het; 


Die Radio ZS BHEF-trofee toegeken aan n amateur vir die langste afstand op 
die 2 m-band behaal. 


Die nominasies moet gestuur word aan Die Sekretaris, SARL, Posbus 1721, 
Strubensvallei, 1735, of per faks aan 088 011 675 2793 voor 31 Januarie. 


VERSLAG OOR DIE PEARS NASIONALE BHEF/UHF-KOMPETISIE 


As gekyk word na die verslae wat ontvang is wil dit voorkom of daar meer as 
ooit vantevore landwye belangstelling in die kompetisie was. Dis die eerste keer 
in die geskiedenis van die PEARS-kompetisie dat die land deurspek was met 
BHF/UHF-seine. 


Derek, ZS5Y, van Scottburgh, het Kaapstad, Port Elizabeth, Kimberley, Pre- 
toria, en verskeie ander plekke op 50 MHZ gewerk. Op 144 MHz het hy onder 
meer Kaapstad, Pretoria, Bloemfontein, Nigel en Haven gewerk. Hy het kontak 
met al ses afdelings gemaak en die langste afstand was 1 229 km in digitale 
modus. 


André, ZS2ACP, van Port Elizabeth, het op 50 MHz met ZSGWAB in Polokwane 

1 181 km vêr kontak gemaak, asook met Sian, ZS3SVD, in Delportshoop (630 
km) en daarna met ZS6WAB (1 181 km) op 70 MHz. Op 144 MHz het ZS2ACP 
punte aangeteken deur met ZS2GK (Haven, 368 km), ZS6TAF (Johannesburg, 
909 km), ZS4N (Bloemfontein, 536 km), ZS5Y (Scottburgh, 646 km) en ZS6OB 
(Pretoria, 9438 km) kontak te maak. Hierdie digitale kontakte is gemaak via 
meteoriet- en tropoweerkaatsing. 


Op Vrydag was die tropotoestande aanvanklik swak, maar namate toestande ver- 
beter het, het die 144,400 MHz, FM, DX-kanaal `n miernes van bedrywighede 
geword, wat regdeur die kompetisie aangehou het. Aanvanklik het die tropo- 
inversielaag die BHF-stasies bevoordeel byvoorbeeld, Eric, ZS2ECH, van Port 
Elizabeth, wat met ZS2NB in Oos-Londen op 144,200 MHz ESB kontak gemaak 
het. Die rapport was slegs 55, maar later toe die inversielaag gesak het, was 
ZS2NB in staat om `n sein van S9-plus op FM te registreer. Verskeie analoogkon- 
takte is langs die kus vanaf Danabaai tot by Haven gemaak, en dit sluit sewe 
veldstasies in. 


Die beste analoogkontak wat in die binneland aangeteken is, was tussen ZS3SVD 
in Delportshoop en ZS6CBO in Krugersdorp op 144,200 MHz ESB oor `n afstand 
van 400 km. Verskeie lesse is uit hierdie kompetisie geleer en volgende jaar gaan 
beslis nog beter wees. 


KOMPETISIENUUS 
NUWE SARL-KOMPETISIEKOMITEE 


Stel u beland in HF- of BHF/UHF-kompetisies? Die SARL wil n nuwe kom- 
petisiekomitee stig. Van die take wat hierdie komitee sal verrig is die bestuur 


van HF- en BHF/UHF-kompetisies, die opdatering van kompetisiereëls, die skep 
van nuwe kompetisies, hantering van dispute en die uitreiking van die jaarlikse 
kompetisiehandboek. As u op hierdie komitee wil dien, stuur asseblief u naam 
aan hfcontests@netactive.co.za teen Sondag 31 Januarie. 


Die SARL 80 m Foon-Klubkompetisie word op Woensdag 27 Januarie vanaf 
19:30 tot 20:30 SAT gehou. Hierdie is `n foon-alleen-kompetisie en `n RS-verslag 
en 'n opeenvolgende reeksnommer vanaf 001 word uitgeruil. Elke kontak tel 
een punt en stasies mag slegs een keer tydens die sessie gekontak word. Die 
individuele tellings word bymekaargetel om die radioklub se telling te bepaal. 


HE-VOORTPLANTINGSVOORSPELLING 


Hannes Coetzee, ZS6BZP, rapporteer dat die sonaktiwiteitsvlak steeds laag is. 
Tans is sonvlek 1 041 aktief. `n Nuwe rekordsonfakkel is Woensdag vir siklus 24 
opgemerk. Die voorspelde effektiewe sonvlektelling vir die week is tussen 20 en 
30. Toestande is beslis besig om te verbeter. 


15- en 20 m is die beste keuses vir DX. Gedurende die middae gaan die toestande 
na Indié goed wees. Gedurende laatmiddae en aande gaan toestande na, Europa 
gematig wees. Kontakte met Nieu-Seeland gaan op 15 m vir 'n kort rukkie 
gedurende die oggende moontlik wees. (Gedurende die oggende en smiddags 
behoort kontakte met Australië vir `n kort rukkie op 20 m moontlik te wees. 
Gedurende die middae is daar `n goeie kans vir 15 m-kontakte met die VSA. 
Smiddags en vroegaande gaan toestande op 15 en 20 m na Brasilië goed wees. 


Plaaslike toestande gaan gedurende die dag op 40 m goed wees. 80 m behoort 
gedurende vroegoggend en laatmiddag goeie resultate oor die korter afstande te 
lewer. 30 m sal gedurende die middel van die dag goeie resultate oor die langer 
afstande lewer. 20 m het weer van sy aansien herwin en daar kan goeie kontakte 
oor die langer afstande gemaak word. Saans is 80 m die beste keuse. 


Besoek gerus www.spaceweather.co.za vir meer inligting. 
DAGBOEK VAN GEBEURE 


27 Januarie - SARL 80 m-foon-klubkompetisie; 31 Januarie Die President 
se Net om 19:30; 31 Januarie - Sluitingsdatum vir AJV-mosies en SARL- 
toekennings; 31 Januarie - Sluitingsdatum vir kompetisiekomitee-nominasies; 6 
en 7 Februarie - AWA GG-aktiwiteitsdag; 6 Februarie - Tuiskonstruksiekursus 
in Durban; 20 Februarie - 'Tuiskonstruksiekursus in Port Elizabeth; 28 Februarie 
- Sluitingsdatum vir die opstelkompetisie oor SumbandilaSat; 28 Februarie - 
Laaste datum vir inskrywings vir die ARRISS-SAT-projek wat ingestuur moet 
word na, youth@sarl.org.za; 27 Maart - 2010 SA AMSAT-ruimtesimposium. 


SARL-nuus nooi klubs en individue om nuusberigte wat vir radioamateurs en 
kortgolfluisteraars van belang is, in te stuur. Indien moontlik, plaas nuusberigte 
in beide Afrikaans en Engels op www.sarl.org.za/newsinbox.asp, nie later nie as 
die Donderdag wat die bulletindatum voorafgaan. 


Die SARL nooi u ook om te luister na die program Amateur Radio Mirror 
International, wat om 10:00 SAT op 145,750 MHz in die Pretoria-gebied uit- 
gesaai word, met herleidings op 7 (082, 7 205 en 17 860 kHz. Daar is ook 'n 
'Podcast'-uitsending waarna, geluister kan word. Vir oudiostrome en Echolink 
deur ZS6FCS, besoek www.sarl.org.za, klik op “ARMT' en volg die skakels. `n 
Heruitsending vind Maandagaande om 21:00 SAT op 3 215 kHz plaas. Sentech 
borg die uitsendings op die nie-amateurfrekwensies. 


U het geluister na `n nuusbulletin van die Suid-Afrikaanse Radioliga wat deur 
Dennis, ZS4BS, saamgestel is. Die bulletinredakteur was Jannie, ZR6PHD. 


Dankie dat u saamgeluister het. 73. /EX 


